 Sidoo kale Marwo Khadra Xaaji Gaydh ayaa si rasmi ah u soo bandhigtay sababta ku kaliftay inay ka cudur daarato xilkii uu madaxweyne Muuse Biixi u magacaabay waxaanay tidhi Xilkaas waan isku garan waayey, qofkuna wax wuu isku qaadaa waxna wuu isku qaadi kari waayaa, kolay gabadh siyaasiyad ah ayaan ahay, 15-kii sanadood ee u dambeeyeyna markii xisbiyada la aas aasay ayaan soo galay, xildhibaan gole deegaan ayaan soo noqday oo kor ayaan uga soo socday, qorshahayguna inta ugu badan waa kor u socod siyaasadeed, waxaanan jecelahay inaan siyaasada kor uga socdo laakiin inaan hoos uga sii daadago ma jecli kolayna waan isku qaadi kari waayey xilkaas. 